AJUDA DE MATRÍCULA PER A CURSAR EL MÀSTER UNIVERSITARI EN CIÈNCIA DE DADES DE LA UNIVERSITAT D'ALACANT, FINANÇADA PER L'ESCOLA DE POSTGRAU I XARXA DE CENTRES D'INVESTIGACIÓ EN INTEL·LIGÈNCIA ARTIFICIAL, FUNDACIÓ DE LA COMUNITAT VALENCIANA (VALGRAI). CURS ACADÈMIC 2020-2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/15115)
  + [Valencià](/va/acuerdo/15010)






Selector de idioma

Leer

* [Español](/es/acuerdo/15086)
* [Valencià](/va/acuerdo/15699)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDA DE MATRÍCULA PER A CURSAR EL MÀSTER UNIVERSITARI EN CIÈNCIA DE DADES DE LA UNIVERSITAT D'ALACANT, FINANÇADA PER L'ESCOLA DE POSTGRAU I XARXA DE CENTRES D'INVESTIGACIÓ EN INTEL·LIGÈNCIA ARTIFICIAL, FUNDACIÓ DE LA COMUNITAT VALENCIANA (VALGRAI). CURS ACADÈMIC 2020-2021[Butlletí Oficial Universitat d'Alacant](/ca/Publicacion)
==========================================================================================================================================================================================================================================================================================================================================

Secretaria General

Butlletí Oficial Universitat d'Alacant





AJUDA DE MATRÍCULA PER A CURSAR EL MÀSTER UNIVERSITARI EN CIÈNCIA DE DADES DE LA UNIVERSITAT D'ALACANT, FINANÇADA PER L'ESCOLA DE POSTGRAU I XARXA DE CENTRES D'INVESTIGACIÓ EN INTEL·LIGÈNCIA ARTIFICIAL, FUNDACIÓ DE LA COMUNITAT VALENCIANA (VALGRAI). CURS ACADÈMIC 2020-2021

Data d'aprovació
:   06/09/2021

Data de publicació
:   07/09/2021

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/15170)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/15621)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/15171)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDA DE MATRÍCULA PER A CURSAR EL MÀSTER UNIVERSITARI EN CIÈNCIA DE DADES DE LA UNIVERSITAT D'ALACANT, FINANÇADA PER L'ESCOLA DE POSTGRAU I XARXA DE CENTRES D'INVESTIGACIÓ EN INTEL·LIGÈNCIA ARTIFICIAL, FUNDACIÓ DE LA COMUNITAT VALENCIANA (VALGRAI). CURS ACADÈMIC 2020-2021&url=https://www.boua.ua.es/va/acuerdo/15034)

**Títol:** AJUDA DE MATRÍCULA PER A CURSAR EL MÀSTER UNIVERSITARI EN CIÈNCIA DE DADES DE LA UNIVERSITAT D'ALACANT, FINANÇADA PER L'ESCOLA DE POSTGRAU I XARXA DE CENTRES D'INVESTIGACIÓ EN INTEL·LIGÈNCIA ARTIFICIAL, FUNDACIÓ DE LA COMUNITAT VALENCIANA (VALGRAI). CURS ACADÈMIC 2020-2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 6 de setembre de 2021

AJUDA DE MATRÍCULA PER A CURSAR EL MÀSTER UNIVERSITARI EN CIÈNCIA DE DADES DE LA UNIVERSITAT D'ALACANT, FINANÇADA PER L'ESCOLA DE POSTGRAU I XARXA DE CENTRES D'INVESTIGACIÓ EN INTEL·LIGÈNCIA ARTIFICIAL, FUNDACIÓ DE LA COMUNITAT VALENCIANA (VALGRAI). CURS ACADÈMIC 2020-2021

1. Exposició de motius

La Universitat d'Alacant, en virtut del que preveu la Llei orgànica 6/2001, de 21 de desembre, d'universitats, en l'article 45.4, obri una convocatòria pública per a concedir ajuda de matrícula a l'alumnat que curse el màster universitari en Ciència de Dades, en el curs acadèmic 2021-2022.

Aquesta ajuda està inclosa en el programa d'actuacions previst per al 2021 de ValgraI (Valencian Graduate School Research Network Artificial Intelligence), Escola de Postgrau i Xarxa de Centres d'Investigació en Intel·ligència Artificial (IA), que té com a objectiu fomentar la cooperació entre els millors equips de la Comunitat Valenciana i la formació d'alt nivell en IA.

2. Objecte i persones beneficiàries

L'objecte d'aquesta convocatòria és promoure la matrícula de l'alumnat en el màster universitari en Ciències de Dades.

S'adreça a l'alumnat matriculat en el màster universitari en Ciència de Dades, matriculat en el curs 2021-2022.

3. Marc legal i pressupostari

Aquesta convocatòria disposa del finançament de l'Escola de Postgrau i Xarxes d'investigació en intel·ligència artificial, fundació de la Comunitat Valenciana (VALGRAI), que proveirà els recursos necessaris per a sufragar les ajudes.

La quantitat màxima a què pujarà el total d'ajudes adjudicades per al curs acadèmic 2021-2022 serà de 60.000 €. La dotació d'aquesta convocatòria serà sufragada amb càrrec a la clau orgànica (42.83.4N.55.69) del Vicerectorat de Transformació Digital. La convocatòria està condicionada a la disponibilitat econòmica d'aquests recursos procedents de ValgrAI.

4. Nombre d'ajudes

S'ofereixen 20 ajudes de 3.000 euros cadascuna, per a pagar les taxes acadèmiques de matrícula en el màster universitari en Ciència de Dades de la Universitat d'Alacant.

En cas que l'ajuda concedida supere el cost de la matrícula, la persona beneficiària podrà usar la quantitat restant per a adquirir material d'ajuda a l'estudi.

5. Requisits per a presentar la sol·licitud

Estar matriculada o matriculat en el curs 2021-2022 en el màster universitari en Ciència de Dades de la Universitat d'Alacant, amb matrícula ordinària del curs complet (60 crèdits).

La percepció d'una ajuda dins d'aquesta convocatòria és incompatible amb altres beques o ajudes de matrícula finançades amb fons públics o privats amb la mateixa finalitat.

6. Sol·licituds

Les sol·licituds per a aquesta convocatòria d'ajuda s'han de formalitzar en el model disponible en la pàgina web del Vicerectorat de Transformació Digital (<https://web.ua.es/va/vr-tdigital/>). Només s'admet una sol·licitud per persona.

En el formulari de sol·licitud cal indicar expressament si s'ha sol·licitat o no qualsevol altra ajuda pública o privada, i indicar quina, segons el cas, si escau. La inclusió d'informació no veraç comportarà l'exclusió de la persona sol·licitant d'aquesta convocatòria.

Les persones interessades que presenten sol·licitud d'ajuda en aquesta convocatòria autoritzen la Universitat d'Alacant, a través del Vicerectorat de Transformació Digital, a realitzar les comprovacions pertinents de les dades presentades, com, per exemple, el cost de la seua matrícula de màster i la situació del seu expedient, i a la Unitat de Beques sobre la tramitació d'altres beques i ajudes públiques sol·licitades per l'interessat.

7. Criteris de concessió de les ajudes

En cas de rebre's més sol·licituds que ajudes disponibles es concediran les vint ajudes a les primeres vint persones admeses en el màster de Ciència de Dades, determinant-se la prelació d'acord amb els criteris d'admissió fixats en la seua pàgina web: <https://web.ua.es/va/masteres/ciencia-de-datos/como-accedo.html#admision>, i que s'estableixen en l'Annex I de la present convocatòria.

8. Termini de presentació de sol·licituds

La convocatòria es publicarà en el BOUA amb caràcter informatiu abans que se'n publique l'extracte en el DOGV.

El termini d'inscripció comença el dia 20 de setembre de 2021 i finalitza el 18 d'octubre de 2021.

9. Obligacions de les persones beneficiàries

L'alumnat beneficiari que obtinga una ajuda està obligat a complir els requisits i condicions establits en la convocatòria.

Per a percebre la totalitat de l'ajuda concedida, la persona sol·licitant ha d'haver acabat i aprovat el màster universitari en Ciència de Dades de la Universitat d'Alacant l'any acadèmic 2021-2022.

En cas de no haver superat el màster dins del curs acadèmic 2021-2022, podrà sol·licitar una pròrroga d'un any a la Comissió de Concessió de les ajudes, que resoldrà la sol·licitud.

10. Notificacions

Atès el principi de transparència recollit en la Llei 40/2015, d'1 d'octubre, de règim jurídic del sector públic, i el que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació d'aquestes es faran en l'adreça web del Vicerectorat de Transformació Digital (<https://web.ua.es/va/vr-tdigital/>), que substitueix la notificació a les persones interessades i té els mateixos efectes.

11. Comissió de Concessió de les ajudes

Les sol·licituds seran avaluades per la Comissió de Concessió de les ajudes.

La comissió la compondran:

- El vicerector de Transformació Digital, o persona en qui delegue, que actuarà de president.

- El director de Secretariat  de Tendències i Projectes Tecnològics, que actuarà de secretari.

- El vicerector d'Investigació, o persona en qui delegue.

- La vicerectora d'Estudiants i Ocupabilitat, o persona en qui delegue.

- El vicerector d'Estudis, Qualitat i Llengües, o persona en qui delegue.

- El coordinador del màster en Ciència de Dades.

Una vegada acabat el termini de presentació de sol·licituds, la comissió es reunirà per a analitzar els expedients i realitzar l'avaluació de sol·licituds. Posteriorment es resoldrà de manera provisional i fixarà un termini de cinc dies hàbils per a la presentació d'al·legacions o per al lliurament de documentació addicional en cas de ser requerida. Una vegada transcorregut aquest termini es farà pública la relació definitiva de persones beneficiàries de les ajudes.

12. Justificació de la persona beneficiària i pagament de l'ajuda

La justificació de la destinació de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a l'adjudicació.

La ajuda s'abonarà en un únic pagament mitjançant transferència bancària, una vegada conclòs i aprovat el màster en Ciència de Dades en l'edició 2021-2022.

A partir de la data de resolució definitiva i en un termini de 10 dies hàbils, s'hauran de presentar les dades bancàries per a l'abonament de les dotacions de l'ajuda, justificades degudament.

L'incompliment total o parcial dels requisits i obligacions establits en aquestes bases i altres normes aplicables, donarà lloc a l'obertura d'un expedient de reintegrament, la convocatòria del qual, amb audiència prèvia de la persona interessada, podrà donar lloc a la revocació de l'ajuda concedida, d'acord amb el que estableix la legislació de subvencions.

13. Acceptació

La participació en aquesta convocatòria implica l'acceptació de les bases, de manera que les persones beneficiàries de les ajudes estaran obligades al seu estricte compliment. En cas contrari s'exigirà la devolució íntegra de l'ajuda, d'acord amb el procediment de reintegrament que estableix la legislació de subvencions.

La subvenció assignada s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la Universitat d'Alacant i al que estableix aquesta convocatòria.

La resolució serà publicada en la web del vicerectorat de Transformació Digital i tindrà els efectes de comunicació a les persones sol·licitants. També es comunicarà via correu electrònic a les persones beneficiàries, a l'adreça que figure en el formulari de sol·licitud.

14. Protecció de dades de caràcter personal

De conformitat amb el que disposa la legislació vigent en matèria de protecció de dades, es comunica que la Universitat d'Alacant tractarà les dades aportades en aquesta convocatòria, així com les que coninga la documentació que l'acompanya, amb la finalitat de gestionar l'ajuda de matrícula per a cursar el màster universitari en Ciència de Dades de la Universitat d'Alacant.

La legitimació d'aquest tractament es basa en l'interès públic de la convocatòria i en el consentiment expressat en la sol·licitud per a participar-hi.

En el marc dels tractaments esmentats, les vostres dades no podran ser cedits, llevat d'obligació legal.

Us informem que podeu exercir els vostres drets en relació amb el tractament de les vostres dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica (https://seuelectronica.ua.es).

Podeu consultar la informació addicional i detallada sobre Protecció de dades, els vostres drets i la Política de privacitat de la Universitat d'Alacant en l'enllaç: <https://seuelectronica.ua.es/va/privadesa.html>.

15. Recursos

Contra aquesta convocatòria, les seues bases i tots els actes administratius que se'n deriven i que esgoten la via administrativa, es pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà al de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna. Davant de les actuacions definitives de la Comissió de Valoració es podrà interposar un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs es podrà interposar davant l'òrgan que va dictar l'acte que s'impugna o davant la rectora com a òrgan competent per a resoldre'l.

D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

La rectora,

P.D. de signatura, el vicerector de Transformació Digital

(Resolució de 22 de desembre de 2020)

Rafael Molina Carmona

ANNEX I

La Comissió d'Adjudicació de les ajudes emprarà, com a criteris de baremació per a establir la prelació de l'alumnat, els que consten per a l'admissió en la titulació, i que són els establits per la Comissió Acadèmica del Màster, regulada en l'article 20 de la Normativa sobre títols oficials de Màster Universitari de la Universitat d'Alacant (BOUA 20/12/2012). Entre altres, una de les seues funcions serà la de dur a terme la selecció de l'alumnat a efecte de la seua admissió.

Els criteris de selecció en els quals es basarà la Comissió Acadèmica del Màster seran:

1. L'admissió serà directa en els següents casos:

- Els qui estiguen en possessió del títol de Grau en Enginyeria Informàtica.

- Els qui estiguen en possessió del títol de Grau en Enginyeria Multimèdia.

- Els qui estiguen en possessió del títol de Grau en Matemàtiques.

- Els qui estiguen en possessió d'un títol d'Enginyer/Llicenciat en Informàtica o Matemàtiques corresponent a anteriors ordenacions dels ensenyaments universitaris.

2. Per a totes aquelles persones que complisquen amb el criteri anterior es procedirà a considerar la mitjana de l'expedient acadèmic amb la finalitat d'establir un ordre de les sol·licituds. En cas d'existir un nombre major de sol·licituds que de places, s'utilitzarà la citada ordenació.

3. Atès que la docència es realitza en espanyol, i amb la finalitat d'assegurar que l'alumnat és capaç de seguir totes les activitats formatives, s'exigirà, per a l'admissió, l'acreditació d'un nivell equivalent a B2 d'espanyol. Quedaran exempts d'aqueixa acreditació tots aquells estudiants la llengua materna dels quals siga l'espanyol o hagen estudiat en sistemes educatius que empren l'espanyol com a llengua vehicular.

Per als qui acrediten una titulació diferent a les relacionades anteriorment, correspondrà a la Comissió Acadèmica del Màster valorar la seua acceptació en funció del perfil acadèmic i/o professional del candidat, garantint sempre que l'alumnat té les competències mínimes necessàries de Matemàtiques i Programació per a poder cursar les assignatures del màster.

Anàlisi
-------

:   **Modificat per:**

    * [Detalle
       CORRECCIÓ D'ERRORS DE L'AJUDA DE MATRÍCULA PER A CURSAR EL MÀSTER UNIVERSITARI EN CIÈNCIA DE DADES DE LA UNIVERSITAT D'ALACANT, FINANÇADA PER "L'ESCOLA DE POSTGRAU I XARXA DE CENTRES D'INVESTIGACIÓ EN INTEL·LIGÈNCIA ARTIFICIAL, FUNDACIÓ DE LA COMUNITAT VALENCIANA (VALGRAI)"](/va/acuerdo/15584)
      10/09/2021





[Carretera Sant Vicent del Raspeig s/n  
03480 Sant Vicent del Raspeig - Alacant  
 Tel. 64 565 2876 - Fax 79 088 3166](https://www.google.es/maps/@29.720598,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12593&trk=tyah&trkInfo=tarId%8D0309307039463%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)